als_Latn dik_Latn tur_Latn
Press konferenca e z.Musa Xhaferri-zëvendës kryetarë i Qeverisë së RM-së dhe anëtarë i KQ të BDI-së.
Siç jeni te njoftuar tashme, Kongresi tematik I BDI-së është përcaktuar për 28 dhe 29 mars ne Shkup, ne përputhje me vendimin unanim te delegateve ne Kongresin e trete zgjedhor qe u mbajt me 5 qershor 2014 ne Tetove.
Punimet e kongresit në fund te marsit do te ndihmohen nga tre panele plotësuese te cilat do te trajtojnë
1) Integrimet Euroatlantike dhe fqinjësinë e mire
2) Qeverisjen e mirë dhe demokracinë konsensuale
3) Zhvillimin ekonomik dhe shanse të barabarta
Tashme jeni te njoftuar rreth përmbajtjes se panelit qe do te trajton integrimet Euroatlantike dhe marrëdhëniet e mira ndër fqinjësore, ndërsa sot do t’ju orientojmë rreth temave qe trajtojnë qeverisjen e mirë dhe demokracia konsensuale, siç janë të arriturat, gjegjësisht, sa ndihmojë në stabilizimin dhe demokratizimin e vendit Marrëveshja e Ohrit. Kjo marrëveshje, përkatësisht, Kushtetuta, siç e quajmë e vitit 2001, sipas të gjitha analizave, është rruga e vetme që ndihmon anëtarësimin në NATO dhe BE. Është konstatimi i yni se ”autorësia” e Kushtetutës së RM-së është e përbashkët me qendrat e vendosjes, siç është Brukseli dhe Uashingtoni. Nga kjo rezulton se ndihmesa, lehtësimi dhe intervenimi në situata adekuate e këtyre dy qendrave është adekuat situatave paraprake që kanë qenë nga viti 2001 deri më sot.
Sa i përket qeverisjes së mirë, ne do të insistojmë, do të pretendojmë se Maqedonisë i nevojitet një demokraci konsensuale e kombinuar me parimin e Badenterit, që në theks të veçantë është edhe shpërndarje e drejt dhe e barabartë e financave publike-buxhetit. Ndarja e pushtetit në bazë të parimit të përfaqësimi të drejt dhe adekuat në të gjitha nivelet e shtetit, decentralizim adekuat për rrethanat e Maqedonisë që nënkupton një zhvillim të barabartë territorial dhe dekada e dytë e implementimit të Marrëveshjes së Ohrit.
als_Latn als_Latn als_Latn als_Latn als_Latn als_Latn als_Latn als_Latn